नई दिल्ली । भारतीय विशिष्ट पहचान प्राधिकरण यानी यूआईडीएआई ने एक नया फीचर जारी किया है। इस फीचर के तहत यूजर्स अपने आधार की अपडेट हिस्ट्री को डाउनलोड कर पाएंगे।

यूआईडीएआई के सीईओ अजय भूषण पांडे ने बताया, “आधार अपडेट हिस्ट्री फीचर फिलहाल बीटा वर्जन में है। इसे अभी यूआईडीएआई की साइट से ही डाउनलोड किया जा सकता है।”

साथ ही उन्होंने बताया कि इस सुविधा से आम लोगों को काफी फायदा होगा। यूजर इस फीचर का इस्तेमाल नौकरी, स्कूल में दाखिला और दूसरी चीजों के लिए कर पाएंगे।

इस फीचर का इस्तेमाल करने के लिए यूजर्स को यूआईडीएआई की वेबसाइट www.uidai.gov.in पर जाना होगा।

इसके बाद आधार अपडेट हिस्ट्री पर क्लिक कर यूजर्स को अपना आधार नंबर या फिर वर्चुअल आईडी एंटर करनी होगी।

इसके बाद सिक्योरिटी कैप्चा एंटर करना होगा। अब यूजर के रजिस्टर्ड मोबाइल नंबर पर एक वन टाइम पासवर्ड आएगा। पासवर्ड एंटर करने के बाद यूजर आधार अपडेट हिस्ट्री देख पाएंगे।

इस हिस्ट्री में यूजर की दैनिक आधार पर की गई अपडेट डिटेल्स दिखाई देंगी। इन डिटेल्स को प्रिंट भी किया जा सकता है। यह फीचर किस तरह आएगा यूजर के काम?

यह फीचर यूजर को पासपोर्ट, वीजा या जॉब जैसी विभिन्न सेवाओं के लिए आवेदन करने में मदद कर सकता है। इस फीचर के जरिए यूजर के पिछले कुछ सालों की निवास स्थिति का पता लगाया जा सकता है।

आपको बता दें कि यूआईडीएआई ने कुछ समय एक फीचर जारी किया था जिसके तहत कोई भी व्यक्ति दूसरे व्यक्ति का 12 डिजिट का आधार नंबर डालकर उसकी नुमाइंदगी का पता लगा सकता है। >

हालांकि, इस फीचर से किसी व्यक्ति का लिमिटेड डेमोग्राफिक डाटा ही दिखाई देता है।